برڭرانش

برڭرانش (ب ) هي سلسلة ديال ريسطوات د الوجبات السريعة إسرائيلية متخصّصة فـ البرگر. تأسسات فـ 1972 فـ تل أبيب، و ولات من أكبر سلاسل الريسطوات فـ إسرائيل و منافسة مباشرة لماكدونالد و برڭر كينڭ. فـ 2010 وصل عدد الفروع لـ107، و نقص حتى ولى تقريباً 64 فرع فـ 2022.

 التاريخ 
أول فرع تحل فـ 1972 فـ شارع بن يهودا فـ تل أبيب على يد باري سكوب و رون لابيد. فـ 1978 تحل الفرع الثاني فـ شارع ابن گڤيرول، و فـ 1979 تزادو فروع جداد فـ رمات هشارون و دزنغوف سنتر. حتى لـ1993 كانت برڭرانش أكبر سلسلة ريسطوات فـ إسرائيل بـ49 فرع.

فـ 1997 شركة پاز شرات 74٪ من السلسلة، و فـ 2001 ولات مالكة كاملة و بدات تحل فروع حتى فـ محطات البنزين. فـ 2006 تباعت السلسلة لرجل الأعمال يوسي هوشينسكي، و من بعد الوفاة ديالو فـ 2008 دخلات الشركة فالإفلاس. نفس العام شرات أورگاد هولدينغز السلسلة بأكثر من 20 مليون شيكل.

 برڭر كينڭ 
فـ 1992 كانو مفاوضات بين برڭرانش و برڭر كينڭ ملي دخلات للسوق الإسرائيلي، ولكن ما كان حتى اتفاق. فـ 2010 تعلن اندماج الفروع ديال برڭر كينڭ إسرائيل تحت ماركة برڭرانش، و ولات الشبكة فيها أكثر من 100 ريسطو. فـ 2015 رجعات برڭر كينڭ لإسرائيل بشكل مستقل.

 مطار بن غوريون 
فـ 2011 ربحت برڭرانش صفقة باش تفتح جوج مواقع كبار فـ مطار بن غوريون. كانو من أنجح الفروع حيث كيدوزو منهم بزاف ديال المسافرين، ولكن تسدّو فـ 2019.

 الكاشروت 
حوالي جوج ثلث ديال فروع برڭرانش كتقدّم ماكلة كوشير، و الباقي لا. السبب هو القوانين التجارية و الدينية، حيث المطاعم الكوشير خاصها تسد نهار السبت و فالأعياد اليهودية.

 مصادر 

تصنيف:ريسطوات د لماكلة لمسربية
تصنيف:إسرائيل
تصنيف:تأسيسات د 1972 ف إسرائيل